钦定古今图书集成/明伦汇编/闺媛典/第135卷 > 陈仁斋妻黄氏〈唐氏常氏钱氏附〉
## 钦定古今图书集成/明伦汇编/闺媛典/第135卷 > 陈仁斋妻黄氏〈唐氏常氏钱氏附〉

按《顺天府志》：“黄氏，进士陈仁斋妻。仁斋官宪副而卒，
氏年二十八，子士植方数龄，黄亲抚之。侧室唐氏常
氏年甚少，氏奉姑命遣嫁之。常氏毁容告天求死，未
几果死。唐氏谓常徒知事死，未知事生。乃朝夕奉侍
黄氏，视幼孤成立，敬谨贞洁，十馀年如一日。后士植
补弟子员，娶钱氏，生子亮采，甫两岁而士植又夭，唐”
感伤成疾，寻亦死。黄氏与钱氏，抚孤守节，各五十年。